બધા જ ડિઝાઇનરોના કલેક્શનમાં જોકે હેવી બ્રાઇડલ એમ્બ્રૉઇડરી એકસરખી જ હતી. તરુણ તાહિલિયાણીએ નેટ પર ગોલ્ડના તાર અને દોરાથી એમ્બ્રૉઇડરી કરેલી હોય એવાં અચકન, લૉન્ગ અનારકલી કુરતી અને શેરવાની ડિસ્પ્લે કર્યા હતાં. ડિઝાઇનર રોહિત બાલના કલેક્શનમાં વેલ્વેટનો ઉપયોગ પણ ખાસ જોવા મળ્યો. આખા વેલ્વેટના કુરતા અને લહેંગા-ચોલી પર ગોલ્ડન એમ્બ્રૉઇડરી કરવામાં આવી હતી. પલ્લવી એસ. કપૂરના કલેક્શનમાં ખૂબ જ ટ્રેડિશનલ એવા રેડ, પર્પલ, ગોલ્ડ અને ગ્રીનના શેડનાં ચમકીલાં ચણિયા-ચોળી અને અનારકલી જોવા મળ્યાં. ટ્રેડિશનલ ઇન્ડિયન બ્રાઇડ માટે પર્ફેક્ટ કહી શકાય એવું આ કલેક્શન હતું.